
Praefatio. 

Aerain quae a ratione humana observari possunt, 
tanta est copia, ut in seligendis iis, quae dignitate et 
pulchritudine reliquas vincant, praecipuum cuiusvis 
studium versari debeat. Habent enim mulwe, qnae 
omni dignitate carent speciem quandam utilitatis, qua 
mentes hebetiores facile decipiuntur; aliae sola arte 
vel doctrina maxime constant, unde discentium ardori 
imprimis sufficere posse videntur; paucae vero, quae 
utilia cum dulcibus arctissime iungunt, reperiuntur. 
Quarum quarrtvis omnium praestantissimam esse uni- 
versam naturam facile jppareat, illius tamen ambitus 
tantus est, ut nemo mortalis vel numerum rernm, 
quas ea complectitur, eloqui queat. , Necesse igitur 
est, ut ex tanta multitudine quisque hoc sibi stnnat, 
quod ipsi potissimum convenire docLrinae studio maxi- 
meque scientiae nitore excellere, praecipue vero digni- 
tatis atque utilitatis laude fiorere videtur. Ego vero fe- 
licissime mecum actum esse existimo, cum studia mea 
ad id haud dubie pertineant quod in omni n-ruro na • 
tura imprimis memorabile animadverti potest: hoini- 
uem ipsum. Quid enim ho«»me praestantius , quid 



artificiosius, quid investig.itione dignius; quid pulchri- 
tudine excellentius, quid studio et docto, et utili 
homine ipso intra fmes mundi aptius ? Ad hunc au- 
tem cognoscendum conservandumque illa, cui me 
addixi ars praecipue vel unice spectat ; hunc con- 
siderat, huius vitam observat, huius mortem, hu- 
ius cunctas actiones animales usque ad earum origines 
persequitur, huius et externa et interna membra fla- 
grantissimo studio perscrutatur, quo facilius sana con- 
servare, laesa ad sanitatem reducere possit. Externa 
vero aspicere cuiusvis est, interiora spectare, quaeque 
natura ipsa in obscuro ponere oculisque subtrahere 
voluit, contemplari, eorum vel summam harmoniam 
animadvertere vel singulas totius operis partes expen- 
dere, cuiuslibet partis et singularem figuram, structu- 
ram sedem actionem considerare et generalem cum 
ceteris membris cohaerentiam eiusque ad totam ut ita 
dicam machinam vel movendam vel conservandam 
effectum perspicere hoc, hoc, inquam medici unius 
esse potest. Et quantum, quaeso, illud negotium erit, 
quanti laboris, quam diuturni temporis, quantae saga- 
citatis! admirabile enim universum opus, infinitus om- 
nium partium numerus, artificiosissima cuiuscun- 
que conditio et quam multo magis laudare quam pe- 
netrare vel doctissimis quibusvis liceat. Et cum iam 
ea, quando arctissimis et ordinis et similitudiuis vin- 
culis continentur legibusquae naturae plane respon- 
dent, tamen sine maxima difficultate cognosci neque- 
ant; quid dicam de varietate, quid de illa, quae 
etiam quam saepissime reperitur diversitate, quid de 
rebus laedentibus, quid de laesis, quid de morbis, 



quid de morboruni remediis quorum omnirnn scientiam 
medico summo studio sibi acquisiverit necesse est. 
Equidem hoc in loco, artis medicae summam vel 
compiecti vel tantum cursim adumbrare neque aptum 
neque mihi effectu facile iudico; multo melius hand 
dubie egero, si ex tam late patente campo unum modo 
flosculum decerpserim, ne eo honore in quem adspi- 
rare ausus sum plane habear indignus. De hepate 
enim, viscere ad bonam valetudinem imo ad vitam 
ipsam conservandam sane non idtimo loquar; neqtie 
vero integrum eius statum "medicis omnibus satis cog- 
nitum describere mibi in animo est, modo de laeso 
quae laesio causis multifariis effecta nomine phthisis 
hepaticae insignitur doctorum hominum facilitati, lec- 
torum omninm benevolentiae quaedam liic a me pro- 
ponentur. 

Hepar digestionis et assimilationis perficiendae 
quae res summe necessariis adnumerari debent, causa 
inter ea viscera, quae abdomine continentur unum 
praestantisshnorum aesiimandum est, In hoc fel secer- 
nitur, quod per ductum choledochum in duodenum 
manat, chymoque admixtum veram praecipitationem 
huius efficit, dum ex chymo partim substantiam ad 
corpus nutriendum necessariam secernit, pariim cum 
minus utiliori chymi parte, per alvum eliminatur. 
Merito igitur coniiciendum est, fel duplicem habere 
usum neque solum chymi separationem efficere, sed 
etiam corpus ab noxia materia liberare. Blumenba- 
chius: 1) Simul autem, inquit bilis ipsa in binas par- 



r) filumenbacli instit. physiol. p. 302. 

tes secedit, serosam altermn, alteram resinosam; haec 
faecibus adhaerens aeque tingens cum iisdem excerni- 
tur, altera vero, ni graviter fallimur, chylo admixta 
ad sanguinem redit. Eiusdem opinionis sunt Platnerus 
2) Goldvitzius 3) et Prochasca 4). Qua ex re apparet, 
quantam utilitatem hepar in corpore humano habeat 
et quam multae corporis perturbationes, si eius func- 
tio laesa est, oriri debeant. Permulti morbi ex he- 
pate pogrediuntur, ita ut Stahlius in suo libro de vena 
portarum hepar ipsum originem multarum malorum 
nominaverit. Minime vero in animo mihi est, cuncta 
hepatis mala vel enumerare vel describere, de illo 
tantummodo pauca disserere conabor quod a medicis 
phlhisis hepatica appellatur quodque inler huius vis- 
ceris morbos suo iure vel periculosissimum aestiman- 
dum est. Quamvis autem hanc aliquoties observave- 
rim, tamen a me nihil novi adiici poterit, quod non 
iam diu a multis auctoribus perscriptum sit; ideoque 
ii, qui hancce dissertatiunculam legnnt, eamque pa-. 
rum utilem doctamue iudicent, a me rogandi sunt, ut 
mihi indulgeant, nec severiori illam subiiciant iudicio, 

Definitio, 

Nomihe phthisis ille morbus designatur, qui aut 
e suppuratione aut exulceratione aut nimia pituitae 
aliusque fjuidi excretione aut alicuius organi destru- 



X~) Platner qnaestiones pliysiol. p. 97, 

5) GolcUvitz Pliysiologie der Galle S. 197, 1 

■}) Prochasca Pliysiologie B, 2, S. 163. 

, » 



ctione originem trahit, qna corporis nntritio cum ma- 
teriae consumtione non convenienter efficitur, quam 
ob rem corpus emacrescit, sensim sensimque quasi 
flamma, cui nutrimentum deest exstinguitur. Cum hoc 
morbo si non in primo, certissime tamen secunda sta- 
dio febris hectica coniuncta est, quae semper adparet, 
si corpus aliqua de causa non alitur, 

Phthisis hepatica igitur ille morbus est qui hepa- 
tis suppuratione aut exulceratione post hepatis in- 
flammationem orta, nititur, 1) propriaque symptomata 
nec minus febrim hecticam comitem habet, quae fe- 
bris tamen secundum aegroti sensibilitatem differt, 
nam saepe in magna puris copia, mitior, itemque mi- 
nori quantitate existente vehementior animadvertitur. 
Haud raro fit, ut hepatis ulcera multos annos sine in- 
signi corporis commutatione perseverent, saepcque 
magnae ex hepatis exulceratione destructiones obser- 
vatae sunt, quamvis in homine cum adhuc inter vivos 
esset, symplomata febris hecticae mitiora fuerint 2). 
Itaque mihi febris hectica non solum a maiori aut 
minori irritante puris indole, sed etiam a sensibilitate 
aegroti supra nominata pendere, eaque febris nonnisi 
naturae ipsius, hanc corpus male irritantem materiam 
ex eodem eiicere molientis effectus esse videtur, licel 
etiam dubitari non possit, febrim ex iactura fluidi 



1) Burserius de Kaiiilfeld. Inst. niedic, practic. Vol. 
IV. p. 46. 

2) Conradi Patholog. u. Therapie B. 2. S. 447. Ricli- 
ters Anfaiigsgriinde der Wundarzneikunde, Bd. 1. 
S. 41. 

lymphatici, ex debilitate tam sanguinis 'quam solidarum 
partium vitalitate et hoc modo minuta corporis repro- 
ductione oriri. 

Hepatitis. 

Llceat mihi, cum phthisis hepatica plerumque ex 
hepatis aut acuta aut chronica inflammatione oriatur, 
hanc breviter describere. Hepatitis nostris in regioni- 
bus sporadica, in calidioribus epidemica et crebrior 
quam apud nos animadvertitur i). Falso tamen apud 
nos rara esse putatur, id quod partim a difficultate 
cognoscendae hepatitidis occultae partim inde quod 
cum febri biliosa confunditur, dependere videtur 2). 
Sedes huius inflammationis non semper eadem est, 
cum modo in convexa, modo in concava parte, modo 
in parenchymate, modo in superficie hepatis versetur. 
Quamvis tamen omnia hepatitidis symptomata in 
variis suis sedibus perpetuo fere eadem sint, tamen 
doloris vehementia aliorumqiie symptomata, in con- 
vexa an concava hepatis parte inflammationis sedes sit. 
Manifestae inflammationes sedem in superficie habent, 
contra chronicae occultaeque maxime in profundiori 
substantiae parte, quaeetiam in durationem aut exul- 
cerationem hepatis transire solent. 3) 



l) Andreas Murray Commentat. de hepatitide maxime 

Indiae orientalis. 
s) van Swieten Comment. Tom III. §. 914. p ( gj_ 

Trid. Hoffmann oper. omn. T. II, p. 143. 
3) Sprengels Pathologie, 2 Th. §. 508. S. 375. JVTen- 

nings nene Entd. in der Ausubung d. Arzneikunst. 

B. 1. S. 295. 

Symptomata hepatitidis. 

Dolor in hypochondrio maxime in dextro, sub 
costis spuriis, modo continenter pungens, modo tensi- 
vus, modo obtusior modo profundior atque ad pectus, 
humerum iugulumque dextri corporis lateris perti- 
nens. Hippocrates 1) iam ipse dicit: dolor ipse acu- 
tus ad hepar incidit et sub postremas costas et ad hu- 
merum et ad iugulum detinet. Hic dolor praecipue 
inspiratione augetur nec minus tactu manuum, saepe 
etiam cum eo torpor dextrae manus suraeque cuius 
iam Celsus 2) mentionem facit, dicens: dextra parte 
sub praecordiis vehemens dolor est; idemque ad latus 
dextrum et ad iugulum humerumque partis eiusdem 
pervenit: nonnunquam manus quoque dextra torpet. 
Qua ratione autem ille ad humerum, iugulumque ten- 
dens dolor, quod pertinet ad causas unde oritur, de- 
finiendus sit, haud facile est intellectu. Opiniones de 
hac re inter medicos conceptae praecipue duae sunt, 
quarum una dolorem hunc peculiarem tensioni dia- 
phragmatis adscribit. Dum enim hepar inflammatum 
pondere suo diaphragma cui adligatum est, deorsum 
trahit etiam pleura costas succingens et diaphragma 
obducens tenditur et dolor usque ad iugulum propa- 
gatur. Sin autem consideramus, illum dolorem inter- 
dum in hepatitide etiam surain manumque dextram 



1) Hipp. de internis affectionibus. c. 2g, 

2) Celsus ie re mecUca. Tom. IV. cap. VIII. Reil Fie- 
berlelire. B. 2. S. 653. 

afficere, satius mihi esse videtur, eorum qui tensioni- 
bus quibusdam illum dolorem attribuunt, opinionem 
negligere, cum partes quae una tali modo adfectantur 
arctioribus vinculis inter se connexae esse non videan- 
tur, sed potius illorum iudicium amplecti, qui dolo- 
rem ex quodam consensu interpretandum esse censent, 
Praeter hunc peculiarem dolorem torporemque etiam 
animadvertimus magnam sensibilitatem, pulsationem, 
tensionem et tumorem regionis hypochondriacae 
et epigastricae l). Alvus pleruinque adstricla est et si 
quid excemitur, tamen albidi caloris est ob fellis im- 
peditam tam secretionem quam- excretionem. Haud 
raro etiam diarrhoea aut serosa aut biliosa aut san- 
guinea observatur. Urina raro excreta fJavido colore 
ac sedimento lateritio remarlente est et nonnunquam 
linteum inditum rubigine tingit •z). Sapor esl amarus, 
lingua obducta, nausea, propensio vomendi, ructus 
amarus, sitis inexplebilis, singultus, cardialgia, vomi- 
tus plerumque biliosus, qui interdum etiam iu stadio 
hepatitidis ultimo cum sanguine mixtus est 3). Cum 
bilis neqne secerni neque excerni possit, plerumque 
color corporis ictericus observatur potissimumque oris 
csnthi nec minus scleroticae coniunciiva hoc colore 
tincti sunt. Cubitus ad sinistrum latus aegroto mole- 
stUs est, ideoque dextrum tantum ad l.itus cubare 



1) Bianchi historia hepat. Tom. II. c. V. p. 129. 
Reils Fieberlehre. . B. 2. S. 644. 

2) Vogels Handbuch der practischen Arzneiwissensch. 
4 Th. S. ;48. 

3) Schmalz Diagnostik. S. 120, 

potest, quoniam ad sinistrum cubanti dolores, tussis an- 
gorque crescaht. Saepe etiam ad utrumque latus de- 
cubitus molestus est, et tunc aegrotus tantum supinus 
cubare potest. Respiratio est brevis, anxia, difficilis, 
gemitui similis et interrupta; aegrotus praecipue sini- 
stro pulmone inspirat 4). Inspiratione autem facilius 
quam exspiratione aegrotus perfungi potest, nam dia- 
phragma in inspiratione propter pulmonum expan- 
sionem tumescens hepar premit, quod in exspiratione 
dum pressio cessat, non fit. Tussis plerumque sicca, 
profimda, brevis, sonora est. 1) Propter sanguinis in 
systemate portarum stagnationem saepe haemorrhoides 
oriuntur. Febris remittens aut continens est a vehe- 
mentiori frigore incipiens, paulatim vero in viscerum 
abdominis ardorem qui coniunctus est cum molestissi- 
ma siti transiens 2). Pulsus parvus et dnrus, inter- 
dum etiam parvus et mollis est; 5) febris autem et 
sitis eo vehementiores sunt, quo magis inflammatio 
aut se expandit aut complicata est. Praeterea propter 
impeditum sanguinis circuitum affectiortem systematis 
nervosi, pressionemque, tumescente hepate vicinis par- 
tibus illlatam multae aliae molestiae existunt. Aegro- 
tus magna anxietate, inquietudine, vigilia laborat, quae 
si maiori vi aegrotum invadunt, maximam corporis 
debilitatem animique deliquia efficiunt, quae omnia 



l) Vogels HandSuch der pr. A. Th. 4. S. J48. 

a) Bianchi hist. hepat. p. II. p. 150. 

3) Richters Tiierapie. B. I. S. J22. 

4) Celsus de re medica. T. IV. cap. VIII. 

tremore totius corporis, animi demissione, oculorum 
languore se manifestant. Vicinae hepatis partes com- 
primuntur e sedibus naturalibus urgentur, unde mul- 
tae perturbationes oriuntur et hoc modo spatium 
praesertim dextri pulmonis minuitur. 4) / 

Hepatitis chronica. 

Haec aut inflammationem hepatis acutam prae- 
gressatn sequitur aut e vitio quodam organico he- 
patis oritur. 

Symptomata haec sunt. 

Si cepit ex hepatitide acuta suam originem, ani- 
■ madvertinrus symptomata praegressae inflammationis 
acutae haud ex toto remisisse et quamvis omnia, quae 
inflammationem acutam adesse testantur evanuerint, 
tamen etiam hepatis topicum malum non deesse. Irt 
illa autem inflammatione chronica, quae ex vitio or- 
ganico hepatis oritur, impedita concoctio lingua al- 
bido integumento obducta, adpetitus ciborum incer- 
tus, in ore amaritudo, cardialgia, flatus, propensio 
vomendi et interdum vomitus biliosus et cruentus al- 
vus adstricta eiusque excrementa albidi coloris plerum- 
que animadvertere licet. Dolor praecipue si aegrotus 
inspirat fortis, aut tussit aeger aut manibus hepar 
premit, illeque obtasus magis pruemens est. Sequente 
autem tempore pungentior fit et ad dextram scapu- 



4) van Svvicten. Comment. T. III. §. 918. p> 93. 

lam propagatur. Hepar interdura tumescit, ita ut ce- 
tera viscera ex naturalibus sedibus exprimat. Cubiius 
ad sinistrum latus dolorificus est; Tacies aegroti icte- 
rica squalido colore obducta, ociili languidi turbidique 
sunt. Respiratio difficilis, tussis profunda et sonora. 
Secretio urinae minuta ipsaque rubidi turbidique co-, 
loris est, saepeque biliosae oleosaeque indolis. Febris 
mitior remittens cum pulsu molli interdum intermit- 
tente 1). Hic hepatitidis status saepe ignoratur et cmn 
aliis chronicis morbis, ut cum dyspepsia, dysenteria 
chronica confunditur. 

Variae hepatitidis sedes. 

Secundum bepatitidis sedes etiam symptomata va- 
ria sunt, nam alia in concava, alia in convexa hepa- 
tis parte, denique si profundiori hepatis loco inflam- 
matio inest, rursum alia symptomata a multis medi- 
cis animadversa sunt. Notandum autem est, fines in- 
flammationis non ubique strictissime indicari posse, 
cum inflammatio non semper in prima affecta parte 
hepatis maneat, sed crebrius se extendat et maius spa- 
tium comprehendat. Tamen eiusmodi symptomata 
nunquam desunt, quae ex parte inflammationis sedem 
indicare possunt. 

Si hepatitis in convexa hepatis parte versetur, 
symptomata omnia ad partes thoracis attinentia gra- 
viora sunt quam ad intestina et ventriculum; dolores 



i) Horns Arcluv fttr mediziniscli. Erfahrung, ijj^t. 
I Bd, p. 469. 

vehementiores acutioresque praecipue in inspiratione 
augescentes ad humerum adscendunt et se cum pleura 
communicant, ideoque pleuriticis haud dissimiles ae- 
grotum invadunt i) Tussis brevis et sicca est, decubi- 
tus tam ad sinistrum quani ad dextrum latus cum do- 
loribus coniunctus esse solet, ita ut aegrotus cogatur 
supinus cubare 2) Plerumque habitus ictericus sicut 
omnia icteri symptomata desunt. 3) Hoc modo hepati- 
tis facillime cum pleuritide confundi potest; scien- 
dum autem est: regionem hypochondriacam dextrain 
tumescere, doloremque primum ex hepate ipso exire 
et ut Fridericus Hoffmannus 4) commemorat: in hepa- 
titide autem dolor niagis sentitur circa spurias costas, 
qui ad cordis usque scrobiculum cum febre, praecor- 
diorum anxietale ct quandoque vomitu atque singultu 
sese explicat; et beatus Reil in Pneumonia et pleu- 
ritide, ait, propagationem doloris ad dextrum hume- 
rum et claviculam deesse. Praeterea etiam omnia 
symptomata quae testantur pleuritidem adesse, magis 
quam in hepatitide aegrotum torquent, dolores sunt 
vehementiores cum punctionis sensu coniuncti, respi- 
ratio difficilior, tussis vehementior molestiorque ani- 
madvertitur, praetereaque nulla coloris faciei aut cor- 



1) Frank dc curandrs homin. morb. epit. Tom. II. 

p. 269. 

Sennerti operum tomusIII. p. 541. 
s) Vogels Handbuch d. pr. A. Tli. 4. S. }48- 
9) Schmalz Diagnostili. S. 120. 
4) Tr. Hoffmann opera omnia pi 144. 
<p Heils Fieberlehre. B. 1. S. 644. 

poris fit mutatio. Qui plus de hac re |legere vult 
adeat i) Andr. M. Multa alia sunt symptomata si he- 
patidis sedes in concava parte est : nam propter vici- 
nitatem cistidis felleae omnia illa ex perturbata func- 
tione hepatis derivanda symptomata reperiuntur. Do- 
lores sunt magis prementes, tendentes anxietatemque 
inducentas; in leni inspiratione non tussis sed dolor 
augetur; aeger cibi fastidio nauseaque corripitur, evo- 
mit interdum biliosam materiam laboratque plerum- 
que alvo adstricta et tarda. 

A Gastritide autem facultate cibos in stomacho 
retinendi, leniori in regione epigastrica dolore defeo- 
tuque continui vomitus dignoscitur. Ingastritide etiam 
tussis et dolor ad summum humerum se extendens 
deficiuut; in regione veutriculi dolor et aestus acutio- 
res sunt. 

Si parenchyma ipsum inflammatum est, dolorem 
mitiorem, obtusum et prementem; anxietatem, pulsa- 
tionem in regionem epigastrica, febrim et ardorem 
vehementem observamus; saepe animi deliquia acce- 
duiit et aegrotus icterici habitum prae se fert. 

Hep atidis causae. 

Causae quae in hepate inflammatidnem inducunt 
in duo genera distribui possunt, in praedisponentes 
et occasionales. 

Pertinent ad praedisponentes: temperamentum 
melancholicum et cholericum, affectio hypochondriaca, 



l) Andreas Murray commentatio de hepatitidetnaxime 
Ind. orient S. rj. 16. 
■Sennerti operum toraus III. p. $41. 

B 

propensio ad iram, aetas media, ubi praecipue homi- 
nes inflammarione hepatis laborant , qua iuvenilis et 
sunima aeras magis vacua esse solet. 

Ad causas occasionales annumeranrur. 

1. Illae generales causae quae perpetuo inflam- 
mationem procreare solent. i) 

2. Omnes iniuriae hepar ictu, plaga, puncto, 
contusione, lapsuque offendentes, quae circulationem 
vt-lociorem reddunt et inflammationem, quum sanguis 
hepar versus deducatur, pariunt 2) 

3. Steatomata et scirrhus de quibus multa et va- 
ria exempla enumerantur 3) 

4. Violentus et summo cum nisu factus vomitus 4) 
4. Congestiones sanguinis ad hepar ex haemor- 

rhoidibus, catameniis aliisque, consvetis haemorrhagiis 
suppressis ortae, qua ex re systema portarum magna 
sanguinis copia completur et hoc modo hepar incen- 
ditur. 

6. Calculi in vesica fellea nec minus in hepate 
ipso .5) 



1) Peter Frank epit. de cur. hom. morb. Tom. I. 
■ 86. 

2) Tulpius observat. med. Tom. II. cap. XXVI. Schenk 
observat. med. Lib. III. obs. 38-44. Bianchi histor, 
hepat. Tom. III. p. 447. 

3) van Swieten Comment. Tom. III. p. 88- Morgagni 
epistol. XXX. Art. XIV. Menning Neue Eutd in 
in der Ausiibung der Arzcneikunde B. I. S. 288» 
Bianclii histor. hep. Tom. II. p. 153, 

4) v 11 Swieten Comment Tom, III. p. 91. 

5) van Swieten Comment. Tom. III. p. 86. Schenk 
obs. med. Lib, III. obs. 36. p. 762, 

7. Bilis acris, cuius integer status saepe corrum- 

pitur et acescit si continuus aestus tempestatis et anrii 
temporum vicissitudines sunt qua hepar irritatur in- 
flarnmatioque gignitur I). ■ 

8. Refrigerium corpoiis praecipue autem potio 
frigida ferventi corpori ingesta, nec minus omne fri- 
gus calefacto corpori hepatisque regioni subito appli- 
catum 2). 

9. Vermes ex intestinis ad hepar devecti, hydati- 
des et obstructiones in hepate sitae. 3) 

10. Potiones spirituosae abundatur sumtae de 
quibus Fridericus Hoffmannus dicit: propterea eidem 
quam maxime obnoxii sunt qui arthriticis et rheuma- 
ticis passionibus alias patent, qui potibus spirituosis 
ac irae indulgeant, quibus suetae sanguinis evacuatio- 
nes suppressae, nec non qui diarrhoeam potu largiori 
spiritus vini exhibuerint. 4) 

Retropulsiones arthriticae, rheumaticae, scabiosae 
scrofulosae, erysipelatosae, metastaticae, alteriusque 
acrioris materiae. 5) 



1) Haller elementa physiologiea T. VI. Lib. 33. Sect. 
3- 5- 9- 

2) Schenk observat. med. Lib. III. obs. 22. p. 7J7. 
Eiichters chir. Bibliodi. B. 5. S. 652. 

Vogels Htndbuch der. pr. A. Th. 4. S. 360. 

3) Bianchi hist. hepat. Tom. II. p. 192. Sciienk ohser- 
vat. med. Liba. III. obs. 53 p. 762. 

4) Frideric. HofFmanni opera omn. T. II. p.144. Spren- 
gels Patholog. A. II. S 37. 

$) van Swieten Coniment. Tom. II. J. 841. 
Fiank epitome. Tom. II, v. 274. 

B 2 

12. Venena acria assumta. i) 

13. Gravia capiti inflicta vulnera de quibus men- 
tionem faciunt. 2) 

14. Iuflammationes vicinarum hepatis partium ut 
diaphragmitis, gastrisis, enteritis, pleuritis ct aliae. 

Quum hepar connexionis causa cum multis cor- 
poris partibus coniunctum sit, etiam multae causae il- 
lud morbosum per consensum reddere possunt, exem- 
pli gratia omnes animi affectiones nausea, ira, indlgna- 
tiones, moestitia et metus, quam ob rem in homini- 
bus stomachosis hunc morbum saepe animadvertimus, 

Hepatitidis exitus. 

Primus hepatitidis, exitus simul felicissimus aesti- 
mandus, est is qui per resofutionem fit, in quam he- 
patis inflammatio transire solet si eius symptomata non 
gravia neque cum malignitate coniuncta sunt, eaque a 
medico recto tempore agnoscitur et succurritur. Tum 
existunt crises, quibus aegrotus levaturmorbusque sen- 
sim sensimque evanescit. Quales crises' sunt modo 
sudor universi corporis, magna urinae crassae copia 
subrubidi coforis et curn sedimento copioso, modo 
haemorrhagia ex naribus, vomitus biiiosus aut alvus 
farge soluta, modo comparens ad exteriora erysipelas, 



1) van Swieten Comm. Tont. III. p. g6. 

2) Bianclii hist. hep. Tom. II. p, 1.J7. 

Piichters Anfangsgiiinde der Wundavzeneikunsl B, 

II. ff. 221 — S22. 

Fielitz m Ricluers chir. B. VIII S. J37. 
Richters chirurg. Biblioth. B. V. S. 6j4. 



— 37 — 

modo exanthema scabiosum, quodcum pruritu magno 
coniunctum esse solet. 1) Imo Petrus Frank i) hepa- 
titidis resolutionem per pemphigum rarississimam a 
se repertam esse narrat et alius huic non dissimilis ca- 
sus legitur apud Hufeland 3) ubi per miliaria he- 
patitis iudicabatur, Saepe etiam, praecipue si pulmo 
simul cum hepate afficitur sputa subflava critica habere 
licet. 

Secundus exitus est coalitus hepatis cum vicinis 
partibus e quo etiam multa inabdomine vitia oriuntur 
Ipse observavi feminam post praegressam hepatitidcm 
vomitu diu laborantem, cuius sinister hepatis lobus 
plane in posteriori margine usque ad hypochondrium 
sinistrum cum peritonaeo coalitus erat, ita ut sinister 
hepalis lobus, qui praeterea permagnus erat paene se 
ad sinistrum corporis latus porrigeret et hoc modo 
regionem hypochondrii sinistri compleret ; ita tamquam 
velum supra stomachum tensum hunc perpetuo pre- 
mebat et causam vomitus chronici efficiebat. 

Qui plura etiam coalitus hepatis cum vicinis par- 
tibus 6xempla legere velit, haec inveniet apud Bleu- 
land aliosque 4) Cum hic hepatitidis exitus animadver- 
titur, facile etiam hydatides oriri possunt, quae aut in. 



1) Sprenpels Pathalogie B. 2. S, J62. 

2) Epitome de cur. h. m. Tom. m p. 266. 

5) Hufeland. louvnal de pr. Arz. B. XII. S. 215, 

4) Bleuland tractatus de difficili aut impedito alimen- 

torum ex ventriculo in duodenum progressu Cap. 

'9 5- 1+ - 16 Mongagni epistol. XVII. 6. 

Kaldschmidt in Hillers diss. pract. Vol, VI. p. 

396.' 



hejiatis substantia aut in eius superficie, propriis 
membranis tamquam saccis circumcluse reperiun- 
tur i) 

Teriius hepatitidis exitus ille in scirrhum est cu- 
ius exitus multa exempla apud Sennertuni 2) leguntur. 
Hinc hepar in durationem transit quae aut denuo in- 
flammatur autperpetuam cardialgiam, insanabilem icte- 
rum aut hydropem inducit 3). Cognotcitur a sensu gra- 
vitatis in regione hypochondriaca , febris ctbsentia ; tu- 
mor in hac regione durus percipitur, praesertim si ae- 
grotus vel erectns manet vel in latus sinistrum decum- 
bit. Corpus colorem ex squalido viridem pallidumque 
portenclit. 

Quartus hepatitidis exitus in gangraenam est. Om- 
nes dolores subito desinunt, pulsns celer, intermittens 
debilis est, halitus pessimum foetorem spargit, corpo- 
ris extremitates frigent, quibuscum summa totius coi\» 
poris debilitas, respiratio difficilior, denique singultus, 
alvus soluta aut vomitus modo cruenti modo viridis 
modo subnigri nec minus valde foetidi humoris quem 
convulsiones et tendinam subsultus excipiunt, coniun- 
cta sunt. Paulo post autem facies Hippocratica ani- 



1) Sprengels Pathalogie B. II. p. 365. 

2) Sennerti operum toin. 111. p. 543, Bianchi historia 
hep. Lib. 11. p. 157 

3) Spvengels Pathologie B. 2. p. 370. Hufeland Iourn. 
d. pr. A. B. g. p. 116. Bianclu. his. hepat Tom 
111. p, 326. van Swieten Comment B. 111 g, 946. p. 
117 — 11S- 

mique deliquia animadvertuittur et aegrotus nimia de- 
biJitate diem supremum obit. 

Quintus hepatitidis exitus est in 'suppurationem. 
Cognoscitur ex vehementiori inflammatione , hniusque 
abitu, ex sequentibus suppurationis saepeque etiam ex 
topicis abscessus signis. Itaque suppuratio nunquam 
morbus primarius et periculosior quia simul laesionem 
functionis structuraeque hepatis efficit. Inveniuntur 
quidem interdum abscessus in hepate etiamsi antea he- 
patitidis signa non animadversa sint, accidere enim po- 
terat, ut hepatitidis chronicae symptoiiMta occultiora 
et tenuiora essent ; quam quae ab aegroto sentirentur, 
aut quae ab aegroti partim ut dixi ob horam sieno- 
rum lenitatem, partim propter naturae habitum mdo- 
lentem et phlegmaticum percipi nequirent, aut quae 
tandem ab eodem cum aliis viscerum dolonbus, exem- 
pli gratia cum gastrodynia, colica etc conjunderen- 
tur i). 

Signa hepatitidis in suppurationem 
transeuntis. 

Symptomata hepatitidis quidem mitescunt, signa reso- 
lulionis autem desunt neque aeger illo magno et iu- 
cundo levamine, quodipsiin resolutione occurrere soiet 



l) CullenAnfangsgriincle der pract. Aryneiwissenschaft 
Tom. 1. p. 245- 

Biancbi historia hepatica Tom 1. p. 147. vau Swi 
ten Tom. 111. §. 929. p. 104. 

gaudet ; febris adhuc vehemens sensim sensimque de- 
sinit, tantumque" status febrilis remanet; paulo post 
horripilationes quae e regione hepatis suam originem 
capiunt, oriuntur totumque corpus circumvagentes 
invadunt. Loco vehementioris urentisque doloris qui 
ex toto cedit, in dextro hypochondrio ponderis sive 
gravitatis sensus quidam repetitus percipitur i) 

Alvus propensa ad obstructionem est flatusque o* 
riuntur; aegrotus ictericum habitum non amittit quum 
bilis secretio et excretio perpetuum perturbatae sunt 
et hoc modo bilis fortasse per metastasin in cute se- 
cernitur. 

Signa manifeslae suppurationis. 

Aeger in hepatis regione quendam obtusum pre» 
mentemque dolorem cum sensu gravitatis percipit 2). 
Hippocrates huius doloris mentionem fecit, dum dixit: 
in septima sectione suorum aphorismorum : ex diutur- 
no partium circa ventrem dolore, suppuratio. Qui 
dolor cum aegrotus profundius inspirat, cum corpus 
movet, cum fortiori nisu utitur, acerbior esse solet. 
Anxietas aegrotum, praecipue si inspirat et morbus 
crescit, torquet, quod sanguinis per hepar circulatio 
perturbata, metusque aegroti quo dolorem imminentem 



1) van Swieten Comment. Tom. 11. J. 854. Vogels 

Handbuch d. pr. Arz. 4 Th. p. 357. 
*) Bianch. liist, hep. p. 111, p. 361. van Swieten. 
Comment, 0. 935. p. 107, 



atque ex inspiratiohe dum diaphragma non solum ab 
hepate sed etiam a pulmonibus premitur, orientem 
horret efficere mihi videntur. Aegrotus tantum ad 
dextrum latus cubare potest, quia cubitu ad sinistrum 
non solum stomachns sed etiam splen propter hepatis 
pondus valde premuntur et hoc modo dolor augetur. 
Urina cruda et iumentosa I) interdum etiam nigra a-r 
nimadversa «st. Haec vitiosa urinae qualitas ab ele- 
mentis bilis corruptis effici videtur, dum aliquis liquor 
putridus cum consumta hepatis substantia mixtus in 
urinam transit. Excretio alvi difficilis, quandoque 
plane reprimitur praecipue si bilis excretio adeo per. 
turbata est, ut nihil in duodenum manet; suppuratio- 
ne autem iam praegressa tam vehemens interdum di- 
arrhoea existit ut cum fluxu hepatico comparari pos- 
sit 3), materia quae tum eliminatur, purulentae, san-. 
guineae putridaeque indolis est, quae partim a san- 
guinis dissolutione , partim a pure duodenum effuso 
derivanda est. Praeter haec incommoda etiam per- 
petui flatus, mali ructus et saepe in corpore tumultus 
aegrotum invadunt, qui etiam maxima debilitate siti- 
que singularibus doloribus, sensu ponderis et torporis 
praecipue in dextri lateris membris adprehenditur. 
Tussis sicca, frequens interdumque cum sputo catarr- 



I) Conradi Path. ad. Therap. B. 11. S. 446. Spiencel 

Path. B. 2. p. 365. 
3) Hippocratis caac. proen. cap. 26. van. Swieten 

Comment. Som. 111. 5.956. 
3) van Swieten, Comment. Tom, III, J. 937, p. i 1Qt 

hali eoniuncta est. Cum supra nominatis sigriis, febris 
S) inptomatica coniuncta est, quae febris hectica appel- 
latur dif/iciliusque suppurationis initio dignoscitur. 
Tunc aeger languorem et post cibum caloris augmen- 
tum sentit, qui calor magis in malis et pedum manu- 
umque volis quam in aliis corporis partibus, imprimis 
una hora post cibum sumtum praetermissa temporeque 
vespertino animadvertitur. Pulsus paululum accelera- 
tus est et febris, magis magisque adparet, duas exa- 
cerbationes facit, typumque remittentem habet, qui 
quidem ineunte febri minus observari potest, tempore 
autem procedente in typum continentem transii, quem 
etiam maior caloris gradus in facie, volis inanuum 
pedumque plantis sequitur. Paulo post autem corpus 
sensim sensimque emacrescit, praesertim musculi faciei 
et digitorum, facies uno tempore circumscripto mbore 
tincta est, alio autem pallet. Cutis tensa et sicca: 
oculi annulo lividi inque flavum transeuntis coloris 
circumfusi sunt. Aegrotus praeterea morosus nec 
rninus ad iram proclivis esse solet. Dum pus augetur 
etiam omnia symptomata crescunt, corpus magis ma- 
crescit, urinae prodeunt rubicundae, demitlunt sedi- 
mentum mucosum et purulentum saepeque cuticula coe- 
rulea et oleosa urinae innatat. Deinde sudores colliqua 
tivi aegrum valde debilitantes accedunt, qui praecipue 
circa caput, collum, pectus, nec minus interius femo- 
ris latus animadvertuntur. Propter nocturnum aestum 
aegrotus inquiete dormit et matutino tempore maior 
debilitas est quam vesperLino propter sudores colliga- 
livos. His vero morbus non solum augetur, sed etiam 
diarrhoea adiuncta in deterrimum statum adducitur. 

quae sudorem quidem minuit corpori tamen maiorem 
languorem affert. Denique etiam corporis carnosae 
partes tabescunt, ossa ubique prominent, oculi cavan- 
tur, facies tota pallescit squalore obducitur, capilli 
defluunt, cutis arescit atque exasperatur, quibus re- 
bus facies Hippocratica exsistit, quam mors saepe in- 
opinata sequiturr. 

Febris bectica autem non semper hac quae a me 
indicata est ratione se ostendit, sed varia pro variis 
puris eventibus apparet. 

Suppurationis exitus 

Exitus sedesque suppurationis varii sunt. Plurimi 
abscessus in dextro hepatis lobo versantur et Clarcius 
inter centum hepatis absessus tantum unum in sinistro 
lobo repererat, praeterea horum abscessuum longe 
maximam partem in virorum minimam, scilicet non 
amplius tres in mulierum corporibus se animadvertisse 
scribit. 

Si abscessus in convexa hepatis parte versatur, 
pus plerumque diaphragma perrumpit, in pulmones 
transit| et phthisin pulmonum si hi dibilitate laborant. 
cum puris eiectione inducit 1). Fieri etiam potest ut 
pus in pulmonibus per metastasin secernatur, cuius 



l) Morgagni epist. XXXVI. Art. 5. Tulpius observat. 
med. Tom. 11. C. XXVll. Richcer. cliir. Bibl. B. 4 
p. ijj. Reils rieherlelre B. 2. p. 657. Alexand. 
Monro in der Samlnng auserles. Abh. fiir pr.Aerz- 
B. 23. p 450. 

rei multa exempla leguntur apud Morgagnium £). Pus 
quod et pulmonibus eiicitur plerumque fuscum colo- 
rem, malum odorem et indolem acrem habere solet 3) 
Praeterea etiam fieri potest, ut pus diaphragmate rupto 
in cavnm thoracis se effundat et empyema efficiat. Sjc 
a Larrey inflammatio hepatis in suppurationem trans- 
gressa observata est, ubi pus sibi viam usque ad sex- 
tam costamfecerat, qua parte tumor oriebatur sedartis 
atixilio felicissime curabatur 4) Sin autem abscessus quod 
saepius fit, magis exteriorem hepatis partem occupa- 
vit, pus in abdominis cavum effundi, nequit, sed col- 
luvies purulenta plerumque per cutem extrorsum 
prorumpit, 5) quia iam in primo stadio inflnmmatio- 
nis exterior hepatis pars cum peritanaeo coalita erat- 
Hoc modo duritie quadam circumcinctus tumor in 
dextro corporis latere nascitur, qui autem non semper 
eodem sed variis locis adparere potest, cuiusque di- 
versae abscessuum sedis mentionem faciunt 6). Eius- 
xnodi tumor perfacile cum hydrope vesicae felleae, qui 
saepe ex antecedente hepatis inflammatione remanet, 
nec minus cum hydrope peritonaei confundi potest, 
ideoque necesse est, signa tumoris purulenti accura- 



; 2) Vogels Handb. d. pr. A. B. 4- p. 365. Richters 
chir. Bibl. B 6 p 568 Richters chir. Bibl. B. 5. 

p. 174. 
9") Hallers Beit. z. Bef. d. Gscli. u' Heilk B. 6. p 47. 
4) Morgagni de sedib. ib, et morb. caus. ep. p. 26. 
j) Schenk ob«ervat. med. Tom. III. obs. 31, p. 7f6. 
6) Klein interpret. cfin. p. 129. 

Richters chivur, Bibliothek. B. 6. p. 117. Ilg. 7-%- 

tius hoc ioco indicari. Plerumque hic tumor infra 
ultimam costam spuriam versatur, subito oritur, primo 
ternpore durus magis sive minus dolens fervidusque 
est et in media parte fluctuationem , in marginibus 
antem quandam duritiem inflammatain exhibet i), sen- 
sim sensimque dispergitur et nunquam certis finibus 
includitur. Si fluctuatio augetur, etiam duriiies mi- 
nuitur minoremque tumoris partem occupat a). Hy- 
drops vesicae felleae et peritonaei autem tardius ex- 
sistunt, in toto circuitu aequabilitef contrectantur, 
circumcisi sunt et totus tumor fluctuationem ostendit, 
nullum dolorem auctumqne calorem habet; praeterea 
etiam symptomata inflammationis in suppurationem 
conversae desunt. Pus neque per diaphragma, neque 
per cutem extrorsum prorumpit, sed quia pars hepa- 
tis inflammata haud arctius cohaeret cum pefitonaeo, 
facile intra viscera abdominalia effunditur; tunc ab- 
domen tumescit, aegrotus de sensu quodam molesto 
quaeritur, vehementissimi sudores, animique deliquia 
oriuntur, nec raro simul pure effuso mors sequitur 3) 
vel etiam vehementes dolores in yisceribus existunt, 
febris hectica augetur, viscera brevi tempore in gan- 



1) D. F. Larrey in. d. Saraml. auserl, Abh. f, pr, A. 

B. si p. 175. 
i) Ricluers Therapie B. I, p. 550. 
9) Hippocrates Aphorism. p, VII, S. Morgagni epistol 

XXXVI. - 6. 

Bianchi hist. hepat Tom, 111. p, 361. 



■graenam transeunt et miseirima mors miserrimam vi- 
tam finit. 1) 

Si hcpar in inflammatione urgente cum colo dex- 
tro, aut transverso aut duodeno aut ventriculo aut 
aliqua intestini tenuis parte te coaluit, cuius rei men- 
tionem faciunt multi auctores 2) fieri potest, lit pus 
sibi per hanc coalitionem viam faciat et deinde in 
tractum intestinorum se effundat. Quo facto, vehe- 
mentes in abdomine dolores, alvus fusa, interdum 
nausea imo praeceps vomitus, anxietas, magna inquie- 
tudo, languor, sudores copiosi, animique deliquia 
oriuntur. Saepe etiam pus in intestinotum tractum 
sine hac coalitione erosioneque se effudisse animad- 
versum est. Cuius rei non alia verior esse videtur 
explicatio nisi ea, qua pus vesicam felleam exisse et 
hoc modo in duodenum per ductum choledochum 
transiisse creditur. 5) Praeterea metastasis puris |in 
renibus, cruribus et 'femoribus interdum observare 
licet 4). 



1) Larrey Samml. f. pr, Arzt. B. 21. p. 179« 
Schenk observat med. B. 111. obs. ig. p. JS5< 

2) Pontal u. Larrey in den Samml. auserles. Abhdl, 
f. pr. A. B. 23. p. 184. B. 21. p. 191. Isenflamm 
pr. Anmerkungen p. 266. Repert. med. u. chirur. 
Abh. B. 2. p. 301. Friedr. Plater observ. 4J4. 

i) Vogels Hdb. d. pr. A. 4. St. p. 361. Sennerti op. 
tom. 111. p. 5-47, Richters chir. Bibl. B. 5, p. 65J. 
4) Schenk obs. med. Libr. 111. obs. 23 et 26. 

Pr o g n o sis. 

Phthisis hepaticae prognosis sede et exitu absces- 
sus, puris indole et aegroti viribus continetur. Pus 
maturum , album , aeqiiale et inodorum formari solet, 
si aegrotus adhuc viribus valet, dyscrasia corporis 
non laborat et omnes corporis functiones convenien- 
ter ante hepatis inflammationem efficiebantur; tunc 
feliciorem prognosin suscipere licet. Hoc modo au- 
tem necesse est, si eventum bonum expectare velis, 
ut abscessus aut in convexa hepatis parte sit, et pus 
pulmonum ope eiiciatur, aut abscessus coaluerit cum 
aliqua tractus intestinorum parte aut ducatur per duc- 
tum choledochum in duodenum, aut per cutem ex- 
trorsum prorumpat. Nam si abscessns in convexa 
hepatis parte cum diaphragmate coaluit et per hoc si- 
cuti per pulmones pus prorupit, saepe fit, ut pus sine 
pulmonum offensione in aegroti salutem per exspuitio- 
nem emittatur. Sin autem pulmones irritatione ipsi 
aegrotant, ille morbus haud vitari potest, quem nomi- 
nant medici phthisin pulmonum, qua ex re apparet, 
prognosin hic pessimam esse. Interdum etiam exitus 
secundus esse potest, si pus per ductum choledochum 
in duodenum manat, aegroto vires non desunt et haec 
a medico bene iuvantur. Qua ex re excretiones maxi- 
mo cum levamine tam per superiora quam per infe- 
riora contingunt. 

Omnium felicissimus exitus aestimandus est, si 
abscessus cum peritanaeo dextri lateris coalitus est, tu- 
mor purulentus recte dignoscilur, aperitur et pus 

auxilid#ehirurgico eiicitur. Puris nmlliuido liic per- 
magna essc solet, sensim sensimque ininuitur deinde 
plane evanescit eL apertura claudkur. Nonnumquam 
etiain materies puruleiita pcr vias urinarias eliminatur 
quae puris eliminatio torpore et gravitate circa lum- 
borum regionem praesagitur. Hoc modo secundum 
Aret.*.ei sdntentiam, de aegro non prorsus desperandum 
optimum enim, esse perhibet si per urinam morbus 
iudicetur. Sin autcin aegrotus magna corporis dcbili- 
tate laborat, si praecipue pus pravae indolis ast, tunc 
secundum Hippocratis opiuionem exitus non laudandus 
est, qui in aphorismorum sectione quinta: qui ex pu- 
rulento, ait, iecore aduruntur, ii ubi j>us purum fluxe- 
rit et album, supersunt, quod pus in tunica ipsis con- 
clusum est, sin vero, qualis amurca, fluat, ii pereunt. 
Sic etiam Celsus iin suo libro de re medica libro se- 
cundo capite primo : si in iecinore vomica est et ex ea 
fertur pus purum et albuin salus ei facilis: id enim 
malum in tunica cst. Et alio loco in eodem libro ca- 
piteque: ex iecinore si pUs cruentum exit, mortife» 
rum est. Omniuiu inielicissimus exitus autem est, si 
pus intra abdominis viscera effunditur, hic aegroti sa- 
lus non amplius speranda erit, isque ascite puru- 
lento interim orto, brevi lempore absumetur. 



— 35 — 



CURRICULUM VITAE 

EX DECRETO, 

GRATIOSl MEDICORUM ORDINIS 

BEROLINENSIS 

ADIECTUM. 



Ego Ernestus Fridericus Leopoldus Siber die mensis 
lunii SO Anni 1794 Pritzwalkii Prignitiae oppido patre 
Friderico Carolo Benedicto Siber dioecesis Superinten- 
dente maireque dilecta e gente Knoerenagel natus snm, 
Ibi ad decimum quartum aetatis annum litterarum ele- 
mentis a patre optimo nec minus a conciouatore et Rec- 
tore Lietzmann gratissima memoria milii prosequendo 
imbutus sum, Decimo quarto autem aetati» anno 
postquam pater meus dilectissimus supremum diem 
obierat, coactus snm , patris morte re familiari nostra 
valde minuta, medicinae sciemiam, cui libentissimo 
animo me ipse addixeram, dimittere, et pharmaciae 
studio in quadam urbe Erunsvicensi operam navare. 
Fraeterlapsis septem annis, Hamburgum me adPharmaco- 
polam de me bene meritum, Schaumann contuli in cu> 
ius ofEcina per bienniunt versatus sum 

Anno 1817 tandem mihi contigit, ut Berolinum con- 
cederem, ubi Rectore huius Universitatis Cel. Link a. d. 

XXIII mensis 'lunii in numerum civium academicorum 
receptus, ab 111. Hufeland tunc gratiosi medicorum or- 
dinis Decano facultati medicae adscriptus sum, Quo ex 
tempore medicinae studiis operam dedi et hisce Celeberri- 
morum virorum lectionibut interfni: de osteologia, lyn- 
desmologia, splanchnologia et medicina forensi dispu- 
tantem audivi 111. Knape ; de cryptogamologia, botauice 
et historia naturali Cel. JLink; de logice Cel. Schad; de 
pliysice Cel. Errmann et Cel. Turte ; de chemia 111. 
Hermbstaedt; de zoologia Cel. Lichtenstein; de mon- 
stris Cel. Horhel. De encyclopaedia medica, anatomia 
nniversa, comparata et organorurn sensuum nec minus 
de entozoorum historia et classiiicatione, de physiologia 
111. Rudolphi, cuietiam itemque IU.jKnape cadavera disse- 
candi artem debeo, qua me in theatroanatomico instruxc- 
runt; praelectionibus dephysiologia Ill,.KorefF usus jura; 
doctrinam de fracturis et luxationibus, fasciarum appli- 
candarum iiMim et scientiam, nec minus artem obsteui- 
eiam tam theoreticam cjuam practicam tradenten audivi 
Cel. Kluge; pathologiam generalem Exp. Boehr, thera 
piam generalem acutorum morborum et semioticem Cel. 
Fr. Hufeland ; materiam medicam, fontescjue medicatos 
Cel. Osann; pathologiam specialem 111. Horn cuius 
institutionibus de cognoscendis et curandis morbis sy- 
philiticis interfui; chirurgiam tam specialem quam ge- 
neralem Cel. Rust, cuius praelectionibus de morbis sy- 
philiticis etiam usus sum. Mesmerismum et artem for- 
rnulas medicas concinnandi Cel. Wolfarth deinde de in- 
fantum morbis audivi praelectiones Cel. Richter. Thera- 
piam morborum chronicorum 111. Hufeland ; pathologiam 
et therapiam mulierum morborum 111. Berends me do- 
cuerunt. In ophtlialmologia 111. Geaefe et Cel. Wagner; 
in Akiurgia 111. Graefe in operationibus ophthalmiatricis 
Exp. Iunghen praeceptoribus gavisus sum. 

Denique in arte medica exerccnda in policlinico 111. 
Hufeland nec niinus in clinico 111. Berends, in arte 
chirurgica autem 111. Graefe ducibus usus sum. 

Tentamine et examine rigoroso rite absolutis, spero 
fore, ut, 'dissertatione hac dcfensa, sunimi in medicina 
et chirurgia honores in me confcrautur. 












THESES DEFENDENDAE. 



Caloris originem in corpore animali praeeipue a 
•piratione dependere contendo. 



ir. 



Vias urinae clandestinas vanam fictionem esie 
arbitror. 



III. 



Hydrargyrum muriaticum mite nou est antiphlo- 
gisticum. 



